Էր Տոստիկը և Այդահարը

Էր Տոստիկը և Այդահարը (), ղազախական 3D ձևաչափով լիամետրաժ անիմացիոն ֆիլմ, որի ռեժիսորները Ժակեն Դանենովը և Ռուստամ Տուրալիևն են։ Մուլտֆիլմը թողարկվել է 2013 թվականի մարտի 21-ին։

Սյուժե 
Ստորգետնյա թագավորության թագավոր Բապին ձեռնարկել էր մի նենգ ծրագիր։ Նա որոշել է կուլ տալ Արևը` Սամրուկ թռչնի ձուն և դրանով երկրի վրա հավերժ մթություն ստեղծել։ Իմանալով, որ հազար տարին մեկ ծնվում է մի բատիր, որը կարող է կանգնեցնել չարիքը, Բապին իր օգնականների օգնությամբ փորձում է այնպես անել, որ բատիրը չծնվի և չխանգարի իրեն։
Սակայն լույս աշխարհ է գալիս Տոստիկը, որը մեծանում էր ոչ թե օրերով, այլ ժամերով...

Չէ որ մոտենում է այն ժամը, երբ կգա Սամրուկ թռչունը, որպեսզի նոր արև ձու ածի։ Եվ միայն մենամարտը Այդահարի հետ կարող է որոշել մարդկության ճակատագիրը...

Դերերը հնչյունավորել են 
Ղազախերենով.

 Դուլիգա Ակմոլդա (Էր Տոստիկ),
 Դիմաշ Աքիմով (Շոինկուլակ),
 Կունսուլու Շայախմետովա (Բեկտորի),
 Մերեյ Աջիբեկով (Տուշկանչիկ),
 Լիդիա Կադեն (Միստան),
 Նուկետայ Միշբաևա (Աժար),
 Կադիրբեկ Դեմեսինով (Երնազար),
 Ակկենժե Ալիմժան (Կանժեկեյ),
 Կայրատ Դոմբաև (Բապի),
 Բաուիրժան Կապտագայ (Ակին),
 Ելդար Օտարբաև (Կրիա),
 Բեյբիտ Մուսլիմով (Տաուսոգար),
 Ազամատ Կանապիյաև (Ժելայակ),
 Երժան Տուսոււպով (Կոլժուտրա)։

Ռուսերենով.
 Իլյա Շիլկին (Էր Տոստիկ),
 Ռոման Պրոխորով (Շոինկուլակ),
 Լիա Նէլսկայա (Միստան),
 Նինա Ժմերենցկայա (Աժար),
 Իգոր Լիչադեև (Էրնազոր),
 Անաստասիյա Տեմկինա (Կենժեկեյ),
 Օքսանա Բոյչենկո (Բեկտորի),
 Մերի Աջիբեկով (Ճագարամուկ),
 Անատոլի Կրեժենչուկով (Բապի),
 Սերգեյ Նիկոնենկո (Ակին, Կոլժուտրա),
 Եվգենի Ժումանով (Կրիա),
 Իլհա Սադիկով (Տաուսոգար),
 Ֆիլիպ Վոլոշին (Ժելայակ),
 Դինարա Եգեուբաևա (Գիրք)։

Ֆիլմի ստեղծում 
«Էր Տոստիկը և Այդահառը» ստեղծել են երեք տարում։ Սկզբում որոշվել էր ֆիլմը նկարահանվել 2D տեխնոլոգիայով, այսինքն` նկարված։ Հետո որոշվել է մուլտֆիլմը նկարահանել եռաչափ ձևաչափով։ Դրա սյուժեն հիմնականում ղազախստանյան ժողովրդական հեքիաթների վերամշակված տարբերակն է, որը պատմում է հզոր բատիր  Էր Տոստիկի` միավորված և վիշապ Այդահար դարձած չար ուժերով ստորգետնյա թագավորության դեմ մենամարտի մասին։

Ֆինանսական ցուցանիշներ 
«Ղազախֆիլմի» մամուլի ծառայության տվյալներով` մուլտֆիլմի ստեղծման համար ծախսվել է 1,2 միլիոն դոլար։ Վարձույթի դուրս գալուց հետո, 2013 թվականի մարտի 21-ին, ֆիլմը մի շաբաթում հավաքել է 31,3 միլիոն տենգե (207 հազար դոլար)։

Մրցանակներ 
Դիպլոմ «Շատ հետաքրքիր սյուժեի համար», «Հեքիաթ» 15-րդ հոբելյանական կինոփառատոն։

Ծանոթագրություններ

Արտաքին հղումներ 
 http://www.kazakhfilmstudios.kz/movies/6296/ 
 Премьерный показ «Ер төстік және Айдаһар»
 Точный просчёт

2013 մուլտֆիլմեր